चैपल बताएंगे सचिन को आउट करने के तरीके  
भारतीय क्रिकेट टीम के पूर्व कोच ग्रेग चैपल अब भारत के टॉप खिलाड़ियों से निपटने का तरीका ऑस्ट्रेलियाई टीम को बताएंगे।
टीम इंडिया के पूर्व कोच ग्रेग चैपल अब भारत के टॉप खिलाड़ियों से निपटने का तरीका ऑस्ट्रेलियाई टीम को बताएंगे। एक रिपोर्ट के मुताबिक मेलबर्न में 26 दिसंबर से शुरु होने वाले बॉक्सिंग डे टेस्ट से पहले चैपल ऑस्ट्रेलियन टीम को सचिन तेंदुलकर और वीरेंद्र सहवाग जैसे खिलाड़ियों से निपटने के तरीके बताएंगे।  चैपल का पूरा ध्यान सचिन पर केंद्रित होगा, क्योंकि सचिन का ऑस्ट्रेलिया में रिकॉर्ड अच्छा है। चैपल ने कुछ वक्त पहले अपनी आत्मकथा में भी सचिन की तकनीक के बारे में कापी कुछ लिखा था। ग्रेग चैपल 2005 से 2007 तक टीम इंडिया के कोच थे और इस दौरान भारतीय टीम का प्रदर्शन अच्छा नहीं रहा था।